रोडवेज को मिली 500 नई बसें, 105 को सीएम ने दिखाई झंडी
सीएम ने की परिवहन मंत्री की प्रशंसा
सीएमने कहा- परिवहन मंत्री दो मंत्रालय संभाल रहे हैं। उनका पीडब्ल्यूडी विभाग देश में नंबर वन है, रोडवेज को भी नंबर वन बनना होगा। रोडवेज के छोटे से बड़े तक हर कर्मचारी का अब यही टारगेट होना चाहिए। मुख्यमंत्री ने कहा कि वे 1 साल बाद जनता में पोलिंग करवाएंगी और पूछेंगी कि रोडवेज सेवाओं से कितने खुश हैं।
ये भी थे मौजूद : कार्यक्रममें रोडवेज चेयरमैन और परिवहन विभाग के प्रमुख सचिव शैलेन्द्र अग्रवाल ने रोडवेज के बेड़े के बारे में जानकारी दी। रोडवेज एमडी राजेश यादव ने मुख्यमंत्री का आभार व्यक्त किया। अपर परिवहन आयुक्त मनीषा अरोड़ा, रोडवेज ईडीए बाबूलाल गोयल, ईडीटी ज्योति चौहान सहित अधिकारी मौजूद रहे।
जयपुर| रोडवेजको घाटे से उबारने के लिए शुक्रवार को 100 नई बसें निगम में शामिल हुई, जिसको मुख्यमंत्री ने झंड़ी दिखाई।
ट्रांसपोर्ट रिपोर्टर. जयपुर | राजस्थानरोडवेज के बेड़े में शुक्रवार को 105 नई बसे शामिल हो गईं। इसमें 100 बसें ब्लू लाइन और 5 बसें लक्जरी हैं। मुख्यमंत्री वसुंधरा राजे ने अंबेडकर सर्किल से इन बसों को हरी झंडी दिखाकर रवाना किया। बसों को हरी झंडी दिखाने से पहले मुख्यमंत्री ने बसों के अंदर जाकर उनकी खूबियां भी समझी। स्कैनिया बस के अंदर चढ़कर मुख्यमंत्री ने बस की रफ्तार, पैनिक बटन, सीसीटीवी कैमरे, वाई-फाई सुविधा आदि की जानकारी ली।
इसके बाद मुख्यमंत्री ने एक्सप्रेस बसों के अंदर चढ़कर भी उनकी खासियत और बनावट को देखा। इनमें महिलाओं की सुरक्षा के लिए पैनिक बटन नहीं होने पर मुख्यमंत्री ने रोडवेज एमडी से कहा कि इनमें पैनिक बटन क्यों नहीं है। मुख्यमंत्री ने रोडवेज कर्मचारियों को विश्वास दिलाया कि सरकार हमेशा रोडवेज की मदद करेगी। तीन साल में 360 करोड़ रुपए दे चुके हैं। रोडवेज को 500 नई और 700 बसें अनुबंध पर मिल रही हैं। रियायती यात्राओं के अलग से भुगतान किया जा रहा है। उन्होंने आह्वान किया- सरकार के ये सब करने के बाद अब रोडवेज को कॉम्पीटिशन में आना पड़ेगा। मेहनत और ईमानदारी से काम करके इसे हिन्दुस्तान में नंबर वन पर लाना होगा। परिवहन मंत्री यूनुस खान ने मुख्यमंत्री को रोडवेज की तरफ से विश्वास दिलाया-अगले दो साल में हम रोडवेज को देशभर में टॉप पर ले जाएंगे।
येशहर भी जुड़ जाएंगे रोडवेज बसों से
नईबसें आने के बाद राजस्थान रोडवेज बसों से शिरड़ी, मुंबई, वाराणसी, गोरखपुर और कटरा शहर भी जुड़ जाएंगे। नई 500 बसों में से रोडवेज प्रशासन हर डिपो में 10-10 बसें देगा। पांच स्कैनिया बसों में से 2 हरिद्वार और तीन दिल्ली मार्ग पर चलेगी।
बसें अच्छी हैं, गंदी नहीं होनी चाहिए...निजी बस सेवा के मुकाबले अब रोडवेज को कॉम्पीटिशन में आना पड़ेगा। वसुंधरा राजे ने कहा- मैं कार से दिल्ली जाती हूं और रास्ते में रोडवेज की बस देखती हूं तो अच्छा लगता है, लेकिन बसों की साइड से गंदी दिखती है। मुंह मोड़ना पड़ता है। आप बसों की ढंग से सफाई करें, क्योंकि ये राजस्थान का प्रतिनिधित्व करती हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva